CELEX: 61970CJ0034
Language: da
Date: 1970-12-17
Title: Domstolens Dom af 17. december 1970. # Syndicat national du commerce extérieur des céréales m.fl. mod Office national interprofessionnel des céréales og den franske landbrugsminister. # Anmodning om præjudiciel afgørelse: Conseil d'Etat - Frankrig. # Sag 34-70.

DOMSTOLENS DOM
      AF 17. DECEMBER 1970
      
         Syndicat national du commerce extérieur des céréales m. fl.
      
      
         mod Office national interprofessionnel des céréales
      
      
         (interventionsorgan for kornmarkedet)
      
      
         og den franske landbrugsminister
      
      
         (anmodning om præjudiciel afgørelse indgivet, af Frankrigs Conseil d'État)
      
      Sag 34/70
      Processprog: Fransk
      
      Angående:
      En anmodning om fortolkning af visse bestemmelser i Kommissionens forordning nr. 1028/68 af 19. juli 1968»om fremgangsmåden ved og betingelserne for interventions-organernes overtagelse af korn for høståret 1968 — 1969« (JO L 176, 1968) indgivet til Domstolen i henhold til EØF-traktatens artikel 177 af Frankrigs Conseil d'Etat i en sag, der verserer for denne ret mellem ovennævnte parter.
      Domskonklusion :
      Udtrykket »enhver indehaver« i artikel 1 i forordning nr. 1028/68 fra Kommissionen for De europæiske Fællesskaber udelukker fra anvendelsesområdet for de yderligere betingelser for overtagelse, der er fastsat i nævnte forordnings artikel/5, enhver betingelse, som vedrører definitionen af indehaveren eller dennes ret til at benytte interventionsordningen.
      Generaladvokatens forslag til afgørelse :
      Spørgsmålet bør besvares således :
      Den afgørende faktor i interventionsordningen efter forordning nr. 1028/68 er udtrykket »enhver indehaver« i artikel 1. Forordningens artikel 5 tillader kun, at der udstedes regler om fremgangsmåden ved og betingelserne for overtagelse, og artiklen kan ikke være hjemmel for en indskrænkning af interventionsmulighederne i forhold til de berettigede.
      Sammendrag
      
               1.
            
            
               Landbrug — fælles markedsordning — korn — interventions ordning — funktion — adgang
            
         
               2.
            
            
               Landbrug — fælles markedsordning — korn — priser — interventionsorganer — overtagelse — betingelser — »indehaver« ifølge artikel 1 i Kommissionens forordning (EØF) nr. 1028/68 delte begrebs fællesskabsretlige betydning
            
         
               1.
            
            
               Den interventonsordning, som er indført inden for rammerne af den fælles markedsordning for korn, skal være tilgængelig i videst muligt omfang for alle deltagere på kornmarkedet. Ordningen indeholder prisstøtteforanstaltninger, men det tilsigtes ikke hermed at gøre undtagelse fra de normale markedsbetingelser ud over. hvad der er strengt nødvendigt for at virkeliggøre dette formål. For at nå de mål. som ordningen tilsigter, skal dens gennemførelse ske ved regler, der er så ensartede som muligt.
            
         
               2.
            
            
               Udtrykket »enhver indehaver« i artikel 1 i forordning nr. 1028/68 fra Kommissionen for De europæiske Fællesskaber udelukker fra anvendelsesområdet for de yderligere betingelser for overtagelse, der er fastsat i nævnte forordnings artikel 5. enhver betingelse, som vedrører definitionen af indehaveren eller dennes ret til at benytte interventionsordningen.